open-index/open-wikipedia-markdown huggingface dataset:
Brasiliansk cruzeiro

::*For andre betydninger, se [[Cruzeiro]]*
**Cruzeiro** (Cr$) var Brasils valuta mellom 1942 og 1986 og på nytt mellom 1990 og 1993. 1 cruzeiro var 100 *centavos*.

## Cruzeiro, 1942-1967
I perioden mellom 1942 og 1967 ble cruzeiro benyttet som myntenhet for første gang. Den ble innført som realens oppfølger, med en kurs på 1000 réis = 1 cruzeiro. Myntene ble opprinnelig slått med verdier mellom 10 centavos og 5 cruzeiros, og senere med verdier opp til 50 cruzeiros. De første sedlene var milréis som ved hjelp av overtrykk ble gitt verdier mellom 5 og 500 cruzeiros. Sedler på 1 cruzeiro ble innført i 1944, og senere gav man ut verdier inntil 10,000 cruzeiros.

## Cruzeiro Novo, 1967-1986
I 1967 ble *cruzeiro novo* («den nye cruzeiro») innført i Brasil. En ny cruzeiro tilsvarte ett tusen «gamle» cruzeiros. De første myntene ble slått i verdier mellom 1 og 50 centavos. Senere ble mynter slått i verdier opp til 500 cruzeiros. De første sedlene var gamle sedler som fikk nye verdier ved hjelp av et enkelt håndstempel.  Deres verdier var fra «1 centavo» stemplet på 10-cruzeiro sedler opp til «10 cruzeiros novos» stemplet på 10,000-cruzeirossedler. Da sedler i den nye valutaen ble utgitt i 1970, ble forstavelsen *novo* tatt ut av bruk. Etter hvert ble det trykket sedler i verdier opp til 100,000 cruzeiros.

I 1986 gikk Brasil over til en ny valutaenhet, *[[Cruzado]]*. En cruzado tilsvarte 1000 (novo) cruzeiros.

## 1990-1993
I 1990 gikk Brasil tilbake til å kalle sin valuta *cruzeiro*. En cruzeiro tilsvarte da en *cruzado novo*. Opprinnelig ble myntene slått i verdier mellom 1 og 50 cruzeiros, og senere med verdier opp til 1000 cruzeiros. Som tidligere var de første sedlene overtrykte cruzado novo-sedler med verdier mellom 50 og 500 cruzeiros. Senere ble sedler utgitt i verdier opp til 500,000 cruzeiros.

Denne gangen ble cruzeiro brukt frem til 1993, da den ble byttet ut med *[[Cruzeiro real]]*. En cruzeiro real tilsvarte 1000 cruzeiros.

## Eksterne lenker
* 
* Brasils sentralbank om Cruzeiro
* Artikkel om brasiliansk valuta fra ''the New Yorker''
* Den brasilianske valutaens historie
Dornier Flugzeugwerke

**Dornier Flugzeugwerke** var en tysk flyprodusent etablert i Friedrichshafen i 1914 av Claude Dornier. Dornier er kjent for en rekke flydesign både for det sivile og det militære markedet. Før andre verdenskrig var firmaet spesielt kjent for sine store flybåter, deriblant Dornier Do J Wal og Dornier Do X. Under andre verdenskrig produserte firmaet en rekke bombefly som Dornier Do 17 og etterfølgeren Do 217. Dornier produserte også det raskeste stempelmotor-drevne flyet fra denne perioden; Do 335 som var utstyrt med to motorer, en i fronten av flyet og en bak haleroret.

Etter krigen flyttet Dornier produksjonen til Spania og deretter Sveits. I 1954 flyttet de produksjonen tilbake til Tyskland, hvor de begynte å produsere sivile fly. I 1974 utviklet de Alpha Jet i samarbeid med franske Dassault Breguet.

I 1985 ble firmaet kjøpt opp av Daimler-Benz og i 1996 ble store deler av firmaet kjøpt opp av Fairchild. Da dette firmaet gikk konkurs i 2002, ble Dornier kjøpt opp av Avcraft.

## Dornier fly

### Før 1930
*Dornier Do J (Wal)
*Dornier Do Y
*Dornier Y
*Dornier P
*Dornier Do X

### 1930-1945
*Dornier Do 10
*Dornier Do 11
*Dornier Do 12
*Dornier Do 13
*Dornier Do 14
*Dornier Do 15
*Dornier Do 16
*Dornier Do 17
*Dornier Do 18
*Dornier Do 19
*Dornier Do 22
*Dornier Do 23
*Dornier Do 24
*Dornier Do 26
*Dornier Do 29
*Dornier Do 212
*Dornier Do 214
*Dornier Do 215
*Dornier Do 216
*Dornier Do 217
*Dornier Do 247
*Dornier Do 317
*Dornier Do 335
*Dornier Do X

### 1945-nåtid
*Dornier Do 25
*Dornier Do 27
*Dornier Do 28
*Dornier Do 31
*Dornier Do 32
*Dornier 128
*Dornier 228
*Dornier Do 231
*Dornier 328
*Dornier 528
*Dornier 728
*Dornier 928
*Dassault-Breguet/Dornier Alpha Jet

## Samarbeid
* Advanced Amphibious Aircraft med Alenia (og senere med Hellenic Aerospace Industry, Per Udsen, og SOKO)

## Eksterne lenker
* 
* Dornier Medtech
* Eksperimentelle Dornier fly
Magnus Ueland

**Magnus Ueland** (født 17. mars 1986) er en norsk fotballspiller som spilte for Bryne FK.

Han spiller i forsvaret, og gikk til Hønefoss Ballklubb i 2008 fra Bryne. Han har også vært utlånt til Ålgård Fotballklubb.

## Referanser


## Eksterne lenker
* 
* Spillerpresentasjon på Hønefoss BKs hjemmesider
Oddgeir Salte

**Oddgeir Salte** (født 14. januar 1988) er en norsk fotballspiller som spiller for Klepp IL. Han har tidligere spilt for Bryne FK.

Salte er et produkt fra klubbens egen ungdomsavdeling, og han debuterte på A-laget i 2006, 18 år gammel. Høsten 2007 var han utlånt til Ålgård Fotballklubb.

## Referanser


## Eksterne lenker
* 
* Spillerprofil på www.b-gjengen.com
Horisontalkoordinater

**Horisontalkoordinater** eller **horisontkoordinater** gir retningen til et objekt basert på horisontalplanet for observatørens lokale posisjon. Retningen beskrives av to koordinater:

* Elevasjon (eller høyde: Alt) er vinkelen mellom horisontalplanet (horisonten) og objektet. For synlige objekter er det en vinkel mellom 0° og 90°.
* Asimut (Az) er vinkelen langs horisonten. Innen astronomi måles vinkelen (0-360°) østover (med urviser) fra nordpunktet på horisonten (N). 

Polpunktet rett opp (elevasjon 90°) på den synlige himmelhvelvingen kalles senit (Z). Det motsatte punktet, dvs polpunktet på den usynlige motsatte halvkulen heter *nadir*

Fordi retningen refererer seg til observatørens lokale posisjon og ikke et fast plan eller punkt på himmelen, vil et objekts posisjon på himmelen i horisontalkoordinater forandre seg. Et teleskop med Alt/Az montasje må korrigere for jordens rotasjon ved å styre begge akser, ikke kun en akse som ved ekvatorialmontasje. Ekvatorialkoordinater kan regnes om til horisontalkoordinater når lokal posisjon og dato/tid er kjent. Med elektronisk styring av begge akser kan innstillingen være noe raskere, men sporingen har ofte noe dårligere nøyaktighet med toakset motrotasjon.

Ved geodesi og innstilling av artilleri er dette ikke av betydning

## Omregning fra ekvatorial- til horisontalkoordinater

I ligningene er horisontalkoordinatene Alt og Az, ekvatorial deklinasjon \delta, timevinkel H og observatørens geografiske breddegrad \phi (+90° på nordpolen, 0° ved ekvator og -90° på sydpolen). Timevinkelen er differansen mellom lokal siderisk tid (LST) og ekvatorial rektascensjon (\alpha) for objektet uttrykt i grader (1 time = 15°). Siderisk tid er nær tiden siden vårjevndøgnspunktet sto i syd ,men på grunn av jordens banebevegelse er siderisk døgn ca. 23 timer 56 min. H kan beregnes nøyaktig. Koordinattransformasjonen er da gitt ved:

\sin Alt = \sin \phi \cdot \sin \delta + \cos \phi \cdot \cos \delta \cdot \cos H

\cos Az \cdot \cos Alt = \cos \phi \cdot \sin \delta - \sin \phi \cdot \cos \delta \cdot \cos H

\sin Az \cdot \cos Alt = - \cos \delta \cdot \sin H
­

## Referanser
Fylkeslandbruksstyre

Et **fylkeslandbruksstyre** var et statlig organ som fantes i hvert norske fylke, og som blant annet behandlet saker etter jordloven og konsesjonsloven. Organet skulle ha 7 medlemmer som delvis ble oppnevnt etter forslag fra ulike organisasjoner, men selve valget fant sted i fylkestinget.

Oslo hadde en spesialordning der alle medlemmer ble valgt direkte av bystyret.

Hjemmelen for opprettelsen av organet var den nå opphevede § 5 i jordloven:

*Fylkeslandbruksstyre.*

*I kvart fylke skal det vera eit statleg fylkeslandbruksstyre på sju medlemer med varamedlemer. Valet av fylkeslandbruksstyret skal vera kunngjort med ein frist på minst fire veker. Distriktslag av Norges Bondelag, Norsk Bonde- og Småbrukarlag, Norges Skogeierforbund og Fellesforbundet har kvar rett til å gjera framlegg om tre medlemer med varamedlemer. Medlemer og varamedlemer vert valde av fylkestinget for den fylkeskommunale valperioden. I Oslo vel bystyret fylkeslandbruksstyre. Leiar og nestleiar vert valde særskild. Valet skal gå føre seg som høvetalsval om nokon medlem av fylkestinget krev det. Føresegnene i kommunelova §§ 14, 15, 36 og 37 gjeld tilsvarande.*

Etterhvert som store deler av avgjørelsesmyndigheten i saker etter jord- og konsesjonsloven ble delegert ned til kommunen, fungerte fylkeslandbruksstyret på slutten mere som en ankeinstans for avgjørelser tatt på kommunalt nivå.

Gjennom endring i jordloven 19. juni 2009, ble oppgavene til fylkeslandbrusstyret overførte til fylkesmennene fra 1. januar 2010.

## Eksterne lenker
* Fylkeslandbruksstyret i jordloven
Sørkedalsveien (Oslo)

**Sørkedalsveien** (1–11, 15–381, 2–14, 22–110, 134–266) er en vei i bydelene Frogner og Vestre Aker. Veien starter ved Majorstuen skole på sydvest-siden av Majorstuen stasjon. Den er forlengelsen av Bogstadveien, som går til der grensen mellom Oslo og Aker kommune var frem til 1948. Nr. 1–11 og 2–14 hører til bydel Frogner. Deretter går skillet mellom bydelene Ullern og Vestre Aker i Sørkedalsveien, nr. 22–110 er i Ullern. Når veien nærmer seg Huseby, ligger begge sidene av veien i bydel Vestre Aker. Veien ender inne i dalen som har gitt den navn, Sørkedalen.

Før 1. januar 2010 inngikk deler av veien (fra Røa og inn til Majorstuen) i riksvei 168. Denne delen har etter at regionsreformen trådte i kraft, status som kommunal vei, men fortsetter i Bærum som . For resten av veien er status uendret.

Sørkedalsveien bomstasjon ligger sørøst for rundkjøringen ved Fridtjof Nansens vei, omtrent der veien krysser Frognerelva.

Veien har vanlig nummerering fra Majorstuen og ut til Voksen. Deretter opereres det, med enkelte unntak, med adressen Sørkedalen etterfulgt av et nummer, også for bebyggelse langs veien.

## Referanser


## Litteratur
*
Proof (rapper)

**Proof** (egentlig **DeShaun Dupree Holton**, født 2. oktober 1973 i Detroit i Michigan i USA, død 11. april 2006 i Detroit) var en amerikansk rapper og medlem av rappegruppen D12. 

Proof var lenge venn og pressesjef for Eminem, med navn som «Big Proof», «P», «Dirty Harry» og «Oil Can Harry». Han var også Eminems forlover.

Proof begynte sin karriere i en freestyle-turnering arrangert av en hiphop-organisasjon i Detroit. Det var der han møtte og ble venner med flere av medlemmene av det som senere ble D12. Han ble skutt og drept 11. april 2006.

## Diskografi
* *I Miss Tha Hip Hop Shop* (2002)
* *[[Searching for Jerry Garcia]]* (2005)
* *Time Will Tell* (2007, har ennå ikke blitt sluppet)

## Referanser


## Eksterne lenker
* 
* 
*
Roland Thöni

**Roland Thöni** (født 17. januar 1950 i Trafoi, død 4. april 2021) var en italiensk alpinist. Han konkurrerte i første halvdel av 1970-årene. Sammen med fetteren, Gustav Thöni, tilhørte han i en kort periode den absolutte verdenseliten i slalåm.

Thöni fikk sin første topp 10-plassering i et verdenscupen med en sjuendeplass i slalåm i Mürren i februar 1971.

Sesongen 1971/72 ble Thönis beste. Under OL 1972 i Sapporo tok han bronsemedaljen i slalåm, bak spanjolen Francisco Fernández Ochoa og fetteren Gustav. En måned etter lekene opplevde han å vinne sine to første (og siste) verdenscuprenn.

Thöni la opp etter OL 1976 i Innsbruck.

## Verdenscupseire

## Referanser


## Eksterne lenker
*
Jarle Steinsland

**Jarle Steinsland** (født 10. juli 1980) er en norsk tidligere fotballspiller som sist spilte for FK Haugesund.

Forsvarsspilleren kom til Haugesund foran 2008-sesongen. Han har tidligere spilt for flere klubber, bl.a Bryne, Rosenborg, Hønefoss og Vard Haugesund.

## Referanser


## Eksterne lenker
*
Jaakko Nyberg

**Jaakko Nyberg** (født 19. desember 1980) er en finsk fotballspiller som spiller for Turun Palloseura. Han er forsvarsspiller.

Tidligere har han bl.a. spilt for Kongsvinger og Bryne.

## Referanser


## Eksterne lenker
* 
* Spillerprofil på www.b-gjengen.com
Osteopeni

**Osteopeni** betegner en tilstand med lav bentetthet (BMD) i skjelettet som kan gi risiko for brudd i knokler, spesielt lårhalsbrudd (fractura colli femoris) og håndleddsbrudd (fractura radii typica). Osteopeni er et forstadium til osteoporose og defineres som benmasse i området mellom 1 og 2,5 standardavvik under gjennomsnittet ((÷1> T-score >÷2,5). Ostopeni er ikke en sykdom, men et forstadium til osteoporose – som er definert som en risikotilstand.

I likhet med osteoporose er tilstanden usynlig og umerkelig siden den rammer skjelettet og ikke gir symptomer av noe slag og sjelden oppdages før et eventuelt brudd eller ved en røntgenscanning (DEXA (DXA), SXA, QUS, pQCT, RA, DPA, SPA. pDXA).

Osteopeni finnes i likhet med osteoporose først og fremst hos kvinner. Normalt er en kvinnes skjelett på sitt sterkeste rundt 28 års alder. Bentettheten holder seg så omtrent konstant med balanse mellom nedbryting (resorpsjon) og nydannelse (ossifikasjon) i omtrent 10 år. Så følger en periode med bentap på ca. 0,3-0,5% pr. år. Ved menopausen øker gjerne bentapet hos kvinner sterkt – hos enkelte opptil ti ganger, dvs. 3 til 5% pr år i en periode på fra 5 til 7 år. Norsk Osteoporoseforening definerer benskjørhet som tap av benmasse større enn 25%. 

## Nyere viten
Risiko forbundet med bentap har i første rekke vært fokusert på eldre kvinner og osteoporose siden bruddhyppigheten er økende med alder. Imidlertid viser bl.a en amerikansk langtidsobservasjonsstudie (NORA=National Osteoporosis Risk Assessment study) med 200.160 kvinner at hele 82% av bruddene rammet kvinner som hadde bentetthet på osteopeninivå (T-score >÷2,5). 67% av bruddene rammet kvinner som hadde T-score >÷2,0. Kun 18% av lårhalsbruddene skjedde hos kvinner som hadde bentap på osteoporosenivå. Spørsmålet om når og hvilke tiltak skal settes inn for å forebygge brudd kan ha betydning for å redusere forekomsten av bentapsbrudd – også i Norge.

## Styrking av benbygningen
Kostholdsbevissthet, regelmessig mosjon og ikke-røyking er blant de viktige livsstilsfaktorene som kan påvirke bentap og styrke benbygningen. Bruk av kosttilskuddene kalsium og vitamin D sammen er også anbefalt av skandinaviske helsemyndigheter – både for unge og eldre, kvinner og menn.

Ifølge en rapport gjort av Dr. David L. Watts, Ph.D., Director of Research for Trace Elements, Inc. er det ikke bevist at høye doser kalsium og vitamin D-behandling styrker benbygningen. I rapporten kommer det fram at kalsium bør sees i sammenheng med mineraler som fosfor, magnesium, natrium og kalium, inklusive også sink, kobber og mangan som ansvarlige for normal beintetthet.

## Referanser
Jørn Hagen

**Jørn Strøm Hagen** (født 25. juni 1983) er en norsk fotballspiller.

Han har spilt for Sarpsborg 08, Bryne FK, Sandnes Ulf, Hana IL, Austrått IL og Stavanger Idrettsforening. Han gav seg med fotball på toppnivå midtveid i 2010-sesongen og gikk da tilbake til Austrått som trener.

## Referanser


## Eksterne lenker
* 
* Spillerprofil på www.b-gjengen.com
Vidar Nisja

**Vidar Nisja** (født 21. august 1986 på Vigrestad, Hå) er en norsk tidligere fotballspiller som  har spilt for rogalandsklubbene Bryne FK og Viking FK.

## Karriere
### Bryne FK
Nisja kom til Bryne FK fra Vigrestad i 2004. I 2007 gikk han til rivalen Viking FK.. 

### Viking FK
Nisja fikk sin debut i Tippeligaen for Viking FK borte mot SK Brann 28. oktober 2007. Hans første mål for klubben kom i samme kamp. Kampen endte forøvrig 5 - 2 til hjemmelaget. I løpet av 2008-sesongen ble det mer spilletid, og Vidar Nisja scoret Vikings mål nummer 900 på hjemmebane i den øverste divisjonen. Målet kom mot Tromsø IL i en 2 - 1 seier, 5. oktober 2008.  I 2009-sesongen endte klubben på en 10.-plass. Trener Uwe Rösler ble november 2009 løst fra sin kontrakt med klubben. Med Åge Hareide som ny trener, ble Nisja etablert som førstelagsspiller. 2010-sesongen ble en skuffelse, og laget endte på en 9.-plass. 2011-sesongen ble en ny tøff sesong for klubben.. Det ble kun 13 kamper for Nisja, og laget endte på en 11.-plass. Kjell Jonevret ble ansatt som ny hovedtrener. Nisja signerte september 2012 en ny kontrakt med klubben, med varighet ut 2015. Han ble Vikings toppscorer i Tippeligaen med 7 mål dette året, en tittel som han delte med Veton Berisha. Spilleren ble etter sesongslutt også kåret til årets spiller av klubben. 2013-sesongen ble en nedtur for Nisja, kun 7 kamper fra start, og ett mål. I Sesongen etter skuffet laget og endte tilslutt på en 10.-plass. Nisja ble igjen lagets toppscorer med 9 fulltreffere.. Etter 1 - 4 tap mot Rosenborg BK 25. april, ble Nisja igjen henvist til benken. Kampen mot Mjøndalen i 30. serierunde, 8. november 2015, ble Nisjas siste kamp for klubben og ble byttet inn etter 45 minutter som erstatter for Anthony J. Soares..

### Sandnes Ulf
4. desember 2015 ble Vidar Nisja presentert som Ulf-spiller. Spilleren kom vederlagsfritt til klubben, og undertegnet en tre-års kontrakt.

## Meritter
** Individuelt:**

* **[[Viking FK]]**
* Årets spiller  2012 

## Referanser


## Eksterne lenker
* 
* Spillerprofil på viking-fk.no
Aleksander Midtsian

**Aleksander Midtsian** (født 1982) er en norsk fotballtrener og tidligere fotballspiller som er utviklingssjef for Sandnes Ulf. 

Fra 2003 til 2006 spilte han for . I andre halvdel av 2007-sesongen var han på utlån til , men returnerte til Bryne foran sesongen 2008. I 2009 ble han omskolert til venstreback. 

Han er sønn av fotballtreneren Geir Midtsian.

## Referanser


## Eksterne lenker
* 
* Spillerprofil på www.b-gjengen.com
Kai Ove Stokkeland

**Kai Ove Stokkeland** (født 27. januar 1978) er en norsk fotballspiller og hovedtrener for Rosseland BK. Posisjonen hans på banen er midtbane. Stokkeland kom til Bryne FK i 1998, etter at han hadde forlatt Egersund IK. For Bryne FK har han 456 seriekamper og 54 mål. Han hadde drakt nr 16 og spilte sin siste kamp for Bryne FK 4. november 2012.

## Referanser


## Eksterne lenker
* 
* Spillerprofilen på Brynefk.no, www.brynefk.no
Bjørn Ingvar Kydland

**Bjørn Ingvar Kydland** (født 26. oktober 1978) er en norsk tidligere fotballspiller med lang fartstid som spiller for Bryne FK. Fra 2007 til 2010 spilte han for Skeid. I februar 2010 ble han enig med Skeid om å avslutte samarbeidet.

Han har 88 seriekamper og 23 mål for Bryne (per 2006). I tillegg har Kydland spilt for Sandnes Ulf og Varhaug IL.

## Referanser


## Eksterne lenker
*
Henning Rugland

**Henning Rugland** (født 6. juli 1987) er en norsk fotballspiller som spiller for Ålgård FK. Rugland har tidligere spilt for Bryne FK, Vigrestad IK og Sandnes Ulf.

## Referanser


## Eksterne lenker
* 
* Spillerprofil på Brynesupporternes hjemmeside (www.b-gjengen.com)
Elevasjon

**Elevasjon** (eller høyde: Alt) innen astronomi er vinkelen (0-90°) mellom horisontalplanet (horisonten) og objektet. Elevasjon 90° er rett opp og benevnes senit. Elevasjon under horisonten har negativt fortegn, og -90° kalles nadir

I horisontalkoordinater er den andre koordinaten Asimut


For artilleri og ballistikk betegner elevasjon vinkelen mellom horisontalplanet og løpets lengderetning. Dersom løpet senkes under horisontalplanet (negativ elevasjon) *plongeres* kanonen
De proprietatibus rerum

***De proprietatibus rerum*** (latin for «om tingenes egenskaper») er en encyklopedi skrevet av den engelske fransiskanermunken Bartholomeus Anglicus. Verket ble skrevet mens han underviste i Magdeburg i Tyskland, og antas å ha vært ferdig mellom 1242 og 1247, og i alle fall innen 1260. 

En trykt versjon av verket, en inkunabel fra 1483, regnes for å være den eldste trykte bok hvor Norge er omtalt. 

## Innhold

Verket dekker alle de vitenskaper man hadde på Bartholomeus' tid, inkludert teologi, filosofi, medisin, astronomi, kronologi, zoologi, botanikk, geografi og mineralogi. Det var ment som et instruktivt verk for hans medbrødre i fransiskanerordenen, da det var forventet at disse fikk en bred utdanning samtidig som de ikke hadde mulighet til å studere alle områder individuelt. 

Det består av nitten bøker:

## Resepsjon

Encyklopedien ble benyttet gjennom flere århundrer. Dette belegges første hgang hos predikanten Berthold av Regensburg, som virket i Magdeburg sannsynligvis i 1230-årene og var en disippel av Bartholomeus Anglicus. I 1372 ble den oversatt til fransk av augustineren Jean Corbichon på oppdrag av kong Karl V. I 1398 utkom en utgave på engelsk oversatt av John Trevisa, og på spansk i 1494 oversatt av Vicente de Burgos, på nederlandsk i 1485 og en engelsk i 1582. Verker som gjengav deler av *De proprietatibus rerum* var for eksempel *Compendium theologicae veritatis* av Hugo Ripelin av Strassburg, *[[Das Buch der Natur|Buch der Natur]]* av Konrad av Megenberg og *Buch von der natur und eygenschafft der dingk* av cistercienseren Michael Baumann.

Mange litterære verker, blant annet av Dante og Shakespeare, benyttet *De proprietatibus rerum* som kilde.

## Referanser
Asimut

**Asimut** (Az) er vinkelen langs horisonten i horisontalkoordinater. I astronomien er det nå vanlig å måle vinkelen (0-360°) østover fra nordpunktet og fram til et himmellegemes vertikalsirkel.

I horisontalkoordinater er den andre koordinaten elevasjon (Alt) (høyde), og sammen brukes de for å angi plasseringen til et himmellegeme på himmelen.

I tredimensjonale polarkoordinater er asimutvinkelen mellom den positive x-aksen og projeksjonen av en vektor fra origo mot objektet i xy-planet. I sylindriske polarkoordinater betegnes vinkelen θ (theta), i sfæriske polarkoodinater brukes enten θ eller φ (phi).

Geodetisk asimut er skjæringsvinkelen mellom geodetisk meridian og tangenten til en kurve i et punkt på en valgt referanseellipsoide (kart og oppmåling). Vinkelen mellom sann nord og tilsiktet punkt, regnet positiv fra nord med urviseren.

I magnetbåndspillere betegner asimut vinkelen mellom båndet og lesehodet.

Asimut brukes i parabolantenneanlegg for å måle vinkelen antennen har sammen med elevasjon.

## Referanser
Sebastian Mila

**Sebastian Mila** (født 10. juli 1982) er en polsk fotballtrener og tidligere fotballspiller.

Mila spilte i sin aktive karriere for blant annet , ,  og . Han spilte 38 landskamper og scoret 8 mål for .

## Referanser


## Eksterne lenker
* 
* (PL) Sebastian Mila på 90minut.pl
Madonna di Campiglio

**Madonna di Campiglio** er et italiensk vintersportssted i Trentino, om lag 30 kilometer nordvest for Trento og 60 km nord for Gardasjøen (i luftlinje). Stedet ligger ca. 1550 moh, og tilhører kommunene Pinzolo og Ragoli. De snaut 1800 innbyggerne lever hovedsakelig av turisme, etter at stedet ble populært blant den østerrikske og mellomeuropeiske adelen og borgerskapet på siste halvdel av 1800-tallet. 

Årlig arrangeres det renn i verdenscupen i alpint i Madonna di Campiglio. 

## Eksterne lenker
*
Vinger og Odal prosti

**Vinger og Odal Prosti** var et tjenestedistrikt i Hamar bispedømme i Den norske kirke som omfattet menighetene i den sydlige del av Hedmark fylke.

## Historikk
Ved kgl. res. av 30. september 1921 ble det foretatt en omfattende omregulering av prostiene i Hamar bispedømme, herunder opprettelsen av *Vinger og Odal prosti*. Prostiet ble i 2013 slått sammen med Solør prosti til Solør, Vinger og Odal prosti.

## Prestegjeld
* Sør-Odal
* Nord-Odal
* Eidskog
* Vinger med Kongsvinger
* Brandval  *(fra 1. april 1989)*
Johann Strauss d.e.

**Johann Strauss** den eldre (født 14. mars 1804, død 25. september 1849) var en østerriksk komponist, dirigent, bratsjist og fiolinist. Han var far til Johann Strauss d.y. og Josef Strauss.

Strauss begynte sin karriere som bratsjist i Joseph Lanners kvintett, som senere ble et stort orkester. Her delte Strauss dirigentopgavene med Lanner. I 1825 dannet han imidlertid sitt eget orkester. Han begynte selv å komponere, og sammen med Lanner gav han wienervalsen dens endelige utforming.

## Referanser


## Eksterne lenker
* 
* 
*
Magnus Ask Mikkelsen

**Magnus Ask Mikkelsen** (født 27. april 1987) er en norsk fotballspiller. Som spiller for Flekkerøy Idrettslag, også kjent under navnet Fløy

Sesongen 2006 var han en del av stallen til Idrettsklubben Start. Han debuterte for klubben på høsten 2006 borte mot Ajax på Amsterdam Arena i UEFA-cupen 2006/07. Like før 2007-sesongen ble han utlånt til Mandalskameratene, og da han vendte tilbake til Start etter at sesongen var ferdigspilt ble han ikke ansett som god nok. Konkurransen fra de andre spissene; Bernt Hulsker, Ole Martin Årst, Bruno, Aram Khalili og Jesper Mathisen, ble for sterk. Dette kom fram i media den 6. desember 2007. 

Magnus Ask Mikkelsen spilte for Fløy i 2008 og 2009, men forlot klubben den 1. august 2009 for å studere i Oslo. I 2002 var han blant de unge fotballtalentene som medvirket i programmet Proffdrømmen på TV.

## Referanser


## Eksterne lenker
*
Ginpalass

**Gin palace** kan i engelsk ses brukt som betegnelse på en pub med originalinteriør fra viktoriansk tid. Opprinnelig var ginpalasser overdådig innreda barer som i hovedsak solgte gin.

På 1700-tallet ble gin solgt til hjemmebruk eller til å nytes på stedet fra små og enkle «dram shops». Disse var ofte en del av et apotek, ettersom gin og annet brennevin var ansett som legemiddel. Nye lover førte til at forbindelsen mellom brennevinssalget og farmasien ble løsere; i stedet krevdes lisens for servering av brennevin, øl og vin.

På 1820-tallet ble de første ginpalassene bygd i London – Thompson and Fearon's i Holborn og Weller's i Old Street. De var utstyrt i stil med de fasjonable forretningene som begynte å komme på samme tid – blant annet med gassbelysning – og ble raskt mektig populære. Charles Dickens gir i *Sketches by Boz* en levende beskrivelse av ginpalassenes strålende indre i kontrast til de dårlig opplyste gatene.

Utover på 1800-tallet gikk bruken av gin tilbake, mens øl mer og mer tok over som det foretrukne drikke for sosialt liv. Ginpalassene fortsatte imidlertid å være et mønster for pubenes innredning. Pubenes bardisk er en fortsettelse av ginpalassenes butikkdisk, ideell for montering av ølpumper og rask servering. Bruken av speil og dekorerte glassflater er likeledes en arv fra ginpalassene. Det seine 1800-tallet var gullalderen for bygging og innredning av puber i Storbritannia, og selv om ingen originale ginpalasser har overlevd, lever ordet videre som betegnelse på puber fra denne tida.

Godt bevarte eksempler på det seine 1800-tallets engelske puber kan studeres i *The Princess Louise* i Holborn, London og i *The Philharmonic Dining Rooms* i Liverpool.

## Kilder
* *Licensed to Sell: The History and Heritage of the Public House*, Geoff Brandwood, Andrew Davison, Michael Slaughter. ISBN 1-85074-906-X.

## Eksterne lenker
* Ginpalassene i tekst og tegninger – bl.a. med Dickens' beskrivelse
FK Austria Wien

**Fußballklub Austria Wien** er en østerriksk fotbalklubb i Wien. Klubben vant den nasjonale serien i 2006/07-sesongen, og har totalt vunnet 24 seriemesterskap i Østerrike. Klubben ble grunnlagt 12. mars 1911 og spiller sine hjemmekamper på Franz-Horr-Stadion som har en kapasitet på 12&nbsp;400.

I første runde av UEFA-cupen 2007/08 slo Austria Wien ut Vålerenga.

De tidligere norske landslagsspillerne Mons Ivar Mjelde, Petter Rudi, Thorstein Helstad, Raymond Kvisvik og Sigurd Rushfeldt har alle spilt for Austria Wien.

## Spillerstall
Oppdatert 20. november 2023.

### Utlånte spillere

## Kjente spillere med en fortid i klubben
:*Se også [[:Kategori:Austria Wien-spillere]]*

## Referanser


## Eksterne lenker
* 
* Austria-Arkiv
Bartholomeus Anglicus

**Bartholomeus Anglicus** var en engelsk fransiskanermunk som levde i det 13. århundre. 

Han ble født i Suffolk; årstallet er ikke kjent. Etter å ha studert naturvitenskap og teologi ved University of Oxford under Robert Grosseteste reiste han til Paris for videre studier. I 1224 eller 1225 sluttet han seg til den nyopprettede fransiskanerordenen, men fortsatte å virke som lærer ved universitetet i Paris. 

I 1231 reiste han så til Magdeburg i Tyskland for å undervise. Mens han var der skrev han encyklopedien *[[De proprietatibus rerum]]* (latin for «om tings egenskaper»). Det antas at verket var ferdig mellom 1242 og 1247, og i alle fall innen 1260. Boken ble i 1483 trykt, og regnes som den første trykte bok hvor Norge er omtalt. 

Han blandes ofte sammen med Bartholomeus de Glanvilla, som levde et århundre senere.

## Referanser
Drury Lane

:*For teateret, se [[Theatre Royal Drury Lane]].*

**Drury Lane** er en gate i den delen av sentrale London som kalles Covent Garden. Drury Lane går fra Aldwych opp til High Holborn. Den sørlige delen ligger i bydelen Westminster og den nordlige i Camden.

Gateløpet går tilbake til middelalderen, men navnet fikk gata etter en Sir William Drury, som i 1590 satte opp sitt Drury House ved den sørlige enden av gata. Et av de verste utbruddene under pesten som krevde 100 000 liv i London i 1665, forekom i Drury Lane. Kronikøren Samuel Pepys beretter at mange hus var merka med et rødt kors og påskriften «Lord have mercy upon us» på døra. Væpna soldater ble utplassert for å hindre at folk forlot området, men til liten nytte.

På 1500- og 1600-tallet var Drury Lane en respektabel adresse, men området forfalt og ble utover på 1700-tallet invadert av horehus, billige skjenkesteder og slum. Mot slutten av 1800-tallet ble en del av slummen sanert. Etter hvert som folk flytta vekk fra området, fikk Drury Lane mer karakter av forretningsgate. Sainsbury's åpna sitt første utsalg i Drury Lane nr. 173 i 1869.

Drury Lane er ellers kjent som en av Covent Gardens teatergater, og «Drury Lane» brukes ofte synonymt med det store teateret Theatre Royal Drury Lane, som siden 1812 har hatt sitt tilhold her. På hjørnet av Parker Street ligger siden 1973 New London Theatre.
New London Theatre

**New London Theatre** er et teater i Covent Garden i London, på hjørnet av Drury Lane og Parker Street. Det åpna i 1973, og har gjennom det meste av sin historie spilt musikaler. Mellom 1981 og 2002 spilte New London Theatre *[[Cats]]*, som dermed ble den lengst spilte musikalen gjennom tidene i London. 

Da dagens teaterbygning ble reist i 1973, var det på den tomta der det stemningsfulle Winter Garden Theatre hadde stått, men hjørnet av Drury Lane og Parker Street har teatertradisjoner som går lenger tilbake i tid. I 1848 ble det bygd en music hall her – Mogul Saloon. Den var oppkalt etter tavernaen Great Mogul fra 1600-tallet, og tjener som eksempel på hvordan den engelske music hall-tradisjonen vokste ut av de eldre skjenkestedenes mer sporadiske underholdning. I 1911 ble Mogul Saloon revet og erstatta med New Middlesex Theatre of Varieties, som i 1919 skifta navn til Winter Garden Theatre.

## Eksterne lenker
* Teaterhistorie
Aldwych Theatre

**Aldwych Theatre** er et teater i Aldwych på Londons West End.

Teateret åpna i 1905, og har gjennom det meste av sin historie spilt lettere stykker. Fra 1960 var teateret tilholdssted for Royal Shakespeare Company sine London-produksjoner, før de i 1982 flytta til Barbican i City. Teateret har en kapasitet på 1150 seter.

## Eksterne lenker
* 
* Hjemmeside 
* Teaterhistorie 
* Teaterets historie
Mercedes-Benz W211

**Mercedes-Benz W211** er en bil produsert av Mercedes-Benz. Stasjonsvognutgaven kalles for S211. Bilen ble produsert fra år 2002 til 2009, og fikk en facelift i 2006. Prefacelift utgaven hadde et spesielt bremsesystem som heter SBC (sensotronic brake control).

## Motoralternativer
Motoralternativene er:

### Bensin
*E 200 Kompressor 4\R
*E 240 6\V Siste modell kom i 2005
*E 280 6\V
*E 350 6\V
*E 500 8\V
*E55 AMG
*E 63 AMG 8\V

### Diesel
*E 200 CDI 4\R220 
*E 220 CDI 4\R
*E 270 CDI 5\R siste modell kom i 2005
*E 280 CDI 6\V
*E 320 CDI 6\V
*E 320 CDI 6\R
*E 400 CDI 8\V
*E 420 CDI 8\V
Ctrl+Alt+Del (tegneserie)

***Ctrl+Alt+Del*** er en spillrelatert online tegneserie og animert serie, skrevet av Tim Buckley. Den hadde premiere 23. oktober 2002.

## Karakterene

**Ethan** er en 25 år gammel mann, spillfanatiker, amatørkunstner og tidligere Everquest-avhengig. Hans ofte meningsløse, rare og til og med sprøe ideer er tegneseriens hovedfokus. Jobber i spillbutikken GameHaven.

**Lucas** er romkameraten til Ethan, og er en mer roligere og sarkastisk person. Han er noe slapp, og foretrekker et spill fremfor arbeid. Lucas er en programmerer, og jobber i en PC-butikk.

**Lilah** er Ethans forlovede og profesjonell gamer. Ulikt Ethan er hun rolig, smart og ansvarlig.

**Zeke** er Xbox-en som Ethan bygde om til en antropomorfistisk robot.

## Handling

Serien tar for seg Ethan, hovedkarakteren og en svært eksentrisk spillegal, samt romkameraten Lucas, som alltid strever med å holde Ethans sprø ideer i sjakk. Sammen med Ethans kjæreste, Lilah, ender de alle tre stadig i utrolige situasjoner som webserien forteller gjennom bruk av referanser til moderne spill og popkultur.

Den 23. november 2012 kunngjorde Tim Buckley, webseriens forfatter, at hovedplottet i serien ville ta slutt. Fremover var det meningen at fokuset skulle rette seg mot karakterene Player 1, 2, 3 og 4, som tidligere hadde et fåtall med entréer i hovedserien. Til tross for dette kom Tim Buckley med nok et utsagn den 3. mai 2014 at hovedplottet som inkluderte Ethan, Lilah og Lucas ville fortsette.

## Eksterne lenker
* ''Ctrl+Alt+Del
Theatre Royal Drury Lane

**Theatre Royal Drury Lane** er et av Londons eldste og mest kjente teatre. Det ligger i Drury Lane i Covent Garden. I dagligtale går det ofte under navnet «Drury Lane». Teatret eies i dag av Andrew Lloyd Webbers selskap Really Useful Group.

Teaterets historie går tilbake til 1660, da Thomas Killigrew, en tidligere pasje hos Charles II fikk kongelig lisens for å framføre drama. Det første teateret brant i 1672, men ble gjenoppbygd i større skala av arkitekten Christopher Wren. Det var her «God Save the King» ble sunget offentlig for første gang 28. september 1745. Den store engelske skuespilleren og teatermannen David Garrick eide og drev teateret fra 1747, og gjennom tretti år nedla han et stort arbeid med å forbedre kvaliteten på oppsetningene og de tekniske installasjonene.

Etterfølgeren Richard Brinsley Sheridan var ikke like dyktig da han i 1795 satte opp stykket *[[Vortigern]]*, som svindleren William Ireland hadde overbevist ham om var et glemt stykke av Shakespeare. Sheridan bestemte at premieren skulle gå som normalt til tross for at det like før var blitt offentliggjort overveldende bevis for at stykket var et bedrag. Premieren ble en veritabel fiasko.

Dagens teaterbygning er fra 1812 og tegna av Benjamin Wyatt, med Grand Theatre i Bordeaux som forbilde. I 1922 ble det foretatt en større innvendig ombygning, slik at salen i dag kan romme mellom 2200 og 2300 mennesker.

Etter andre verdenskrig har teateret særlig vært kjent for sine musikaloppsetninger. En rekke av Rodgers og Hammersteins musikaler har hatt London-premiere på Drury Lane; bl.a. *[[Oklahoma!]]* i 1946, *[[South Pacific]]* i 1951 og *[[The King and I]]* i 1953. Lerner og Loewes *[[My Fair Lady]]* gikk i fire år fra 1958. Andre store oppsetninger i seinere tid er *[[42nd Street]]* (1984–89) og *[[Miss Saigon]]* (1989–99). Teateret forbereder for øyeblikket (2007) en musikalversjon av *[[Ringenes herre]]*.

## Referanser


## Eksterne lenker
* Teaterets historie.
Vice Fund

**Vice Fund** (nasdaq:VICEX) er et investeringsfond som investerer i bedrifter som involverer seg signifikant i, eller får en stor del av overskuddet fra, industrier som tobakk, spill, forsvar/våpen, sprit og andre bedrifter som driver med aktiviteter som ikke betraktes som sosialt korrekt.

Fondet har oppnådd mye omtale fra medier i den engelskspråklige verden.

Andre *vice funds* eksisterer på andre børser.

## Referanser


## Eksterne lenker
*
Christian De Lorenzi

**Christian De Lorenzi** (født 18. februar 1981 i Sondalo) er en italiensk tidligere skiskytter.

De Lorenzi debuterte i verdenscupen i 2002, da han gikk på det italienske stafettlaget i Osrblie (9.-plass).

Under OL 2006 i Torino deltok han i alle fem konkurransene, og kom for første gang blant de 10 beste i et individuelt renn (7.-plass på 20&nbsp;km). Under VM 2007 i Antholz var han med på det italienske laget som tok en fjerdeplass på stafetten.

## Referanser


## Eksterne lenker
* 
* Statistikk hos ''Biathlonworld''
Wilrijk

**Wilrijk** (fra gammelt «Wilrijck») er et distrikt i Antwerpen og den flamske regionen i Belgia. Det totale området er på 13,61 km² og har en befolkning på 38&nbsp;220 innbyggere (2004). Sivilisasjon i dette området var allerede til stede rundt 600 f.Kr.. Dette er påbevist ved et arkeologisk funn i en utgraving av en keltisk grav i Wilrijk, som til nå er det eldste tegnet på sivilisasjon oppdaget i regionen rundt Antwerpen. Denne forstaden er også kjent som «Geitelandsbyen» på grunn av Geiteparaden (Geitestoet) som finner sted hvert 5. år. Den siste paraden fant sted 18. september 2005.

*En av de aktuelle teoriene er at navnet Wilrijk kommer av fra det gallisk-romerske ordet Villariacum, som betyr ”del av et område av en romersk villa”. Bevis for en romersk villa ble funnet i den nærliggende landsbyen Kontich. 

*Den 30. november 1589 ble landsbyen helt brent ned. Det tok innbyggerne 20 år å gjenoppbygge Wilrijk, i denne perioden måtte de bo i dårlige trehus. 

*Den 6. oktober 1819 fikk Wilrijk sitt eget våpenskjold av kong William Den første av Nederlandene. 

*Den 1. januar 1983 ble Wilrijk med syv andre kommuner (Antwerpen, Berchem, Borgerhout, Ekeren, Hoboken, Merksem og Deurne) del av en storby (Antwerpen). Alle de tidligere landsbyene ble distrikter av Antwerpen.
Theatre Royal

**Theatre Royal** er navn på flere teatre, særlig i Storbritannia. Navnet angir at teateret hadde kongelig privilegium i en tid da teaterforestillinger var konsesjonsbelagt.

**Theatre Royal** kan vise til: 

*Theatre Royal Drury Lane i London
*Theatre Royal (Bury St. Edmunds)
*Theatre Royal (Glasgow)
*Theatre Royal (Dublin)
Blomsterdekoratør

**Blomsterdekoratør** er et fag innen utdanningsprogrammet design og håndverk. Utdannelsen er to års skolegang og to år i lære. Første skoleår er vg1 design og håndverk og andre skoleåret er vg2 blomsterdekoratør. Alternativt kan man gå opp til eksamen som privatist etter minst 5 års (60 måneders) arbeidserfaring i bransjen. Fagbrevet består av en teoretisk og praktisk eksamen som går over tre (3) dager.

Blomsterdekoratørfaget er et håndverksfag med få tekniske hjelpemidler. Faget har rike variasjonsmuligheter, og befatter seg i stor grad med dekorasjonsmaterialer av levende og tørt plantemateriale, blomster og planter av forskjellige slag settes sammen og benyttes til diverse formål for mennesker i ulike livssituasjoner.

Blomsterdekoratører må ha kjennskap til kunst- og stilhistorie for å kunne utføre alle fagets disipliner i riktig stilform og tilpasset de aktuelle omgivelsene. Det er nødvendig med gode kunnskaper om levende og tørt plantemateriale og andre varer som brukes i faget, for å kunne utnytte disse riktig og gi råd og veiledning ved salg. Ved bruk av levende materialer må elevene ha kunnskaper om plantenes livsbetingelser og forutsetninger for god holdbarhet.

Dyktige håndverkere kan utføre tjenester og salgsarbeid på en god måte og som forstår verdien av et godt håndverk, produktivitet og kvalitet i all produksjon.

En kjent, norsk blomsterdekoratør er Finn Schjøll 

## Eksterne lenker
* Utdanning.no sin yrkesbeskrivelse av blomsterdekoratør
* Design og håndverk – blomsterdekoratør
Penny Arcade

**Penny Arcade** er en online tegneserie og blogg skrevet av Jerry Holkins og illustrert av Mike Krahulik, som fokuserer på videospill.

*Penny Arcade* er for øyeblikket blant de mest populære tegneseriene tilgjengelig på internett. Den debuterte 18. november 1998. Nye tegneseriestriper blir lagt ut hver mandag, onsdag og fredag.

## Eksterne lenker
*
Angus MacNeil

**Angus Brendan MacNeil** (født 21. juli 1970) er representant for Scottish National Party i Storbritannias parlament. Han representerer valgkretsen Na h-Eileanan an Iar (tidligere Western Isles) og er bosatt på Barra, der han driver som sauebonde. Han ble valgt i 2005 og etterfulgte Labours representant Calum MacDonald, som hadde sittet der fra 1987 til 2005. 

I mars 2006 meldte Angus MacNeil Labour til politiet for å tildele adelstitler, og dermed seter i Overhuset, til personer som støttet Labour med penger til valgkampen. I april samme år skrev han og tidligere parlamentsmedlem Martin Bell brevet *Clean Up Westminster* til Tony Blair og ba ham stoppe å utnevne personer til Overhuset inntil politiet var ferdig med sine undersøkelser. I november ble han kåret til   Best Scot at Westminster.

## Referanser


## Eksterne lenker
* 
* 
* 
* Clean Up Westminster
Utstillingsdesigner

**Utstillingsdesignere** har en allsidig kompetanse. De er designerne som kan jobbe med utstillinger, skilt, plakater, utforming av forskjellige dekorelementer og oppsetting av disse, bildekor, messestands, logodesign, modellbygging, hurtigskrift, kulissearbeid, produksjon og montering av salgsutstillinger i butikkvinduer og butikklokaler. De kan være forretningens trendskapere.

I Norge i dag er utdannelsen til dette yrket innen utdanningsprogrammet Design og håndverk. Første skoleåret er Vg1 Design og håndverk og andre skoleåret er Vg2 Interiør og utstillingsdesign og det tredje skoleåret er Vg3 Utstillingsdesign Man går ikke i lære i dette yrkesfaget.

## Eksterne lenker
* Utdanning.no sin yrkesbeskrivelse av utstillingsdesigner
Thor Olsens gate (Oslo)

**Thor Olsens gate** (3–9, 2–12) er en gate i bydel St. Hanshaugen. Den går fra krysset Ullevålsveien/Akersveien/Akersgata på Hammersborg til krysset Fredensborgveien/Wilses gate på Fredensborg.

## Bilder

Fil:Thor Olsens gate .3-9.jpg|Thor Olsens gate fra nr.3 til nr.9
Fil:Thor Olsens gate gresk ortodoks menighet.jpg|Nr.9. Den Greske Orthodokse menighet Evangelismos Tis Theotokou


## Referanser


## Litteratur
*
Len White

**Len White**(født 11. mai 1924, død 1994) er en tidligere, engelsk fotballspiller som var spiss. Han er mest kjent fra tiden i Newcastle United.

Han startet sin karriere i Rotherham og i 1953 ble han solgt til Newcastle United for £12&nbsp;000. Det var ganske mye penger på den tiden. Han spilte på topp sammen med den veletablerte Jackie Milburn for Newcastle, og derfor kom han ofte i skyggen av den mer kjente partneren. De vant FA-cupen i 1955 og da Milburn la opp sent på 50-tallet tok White over som den ledende målscoreren i klubben – før han gikk til Huddersfield Town i 1962.
Med 153 mål ligger han på tredjeplass på toppscorerlisten til Newcastle United, bak Jackie Milburn (204 mål) og Alan Shearer (206 mål).

Len White døde i Huddersfield i juni 1994.
Sweet Children

**The Sweet Children** ble stiftet i 1988 av Billie Joe Armstrong og Mike Dirnt, begge fra California.
The Sweet Children var det egentlige navnet på bandet Green Day.
Medlemmene av bandet var Billie Joe Armstrong (gitar og vokalist), Mike Dirnt (bass) og John Kiffmeyer (trommer). Den første Sweet Children-forestilling fant sted den 17. oktober 1989, på Rod's Hickory i Vallejo, California hvor Billie Joes mor jobbet. The Sweet Children fikk et godt rykte, men etter to år sluttet trommeslageren John Kiffmeyer, og Tré Cool startet istedenfor. Da trommeslageren Trè Cool startet, forandret de bandnavn til Green Day. Dette var slutten på The Sweet Children og begynnelsen på det store bandet Green Day.
Universitetsgata (Oslo)

**Universitetsgata** (1–13, 2–26) er en av Oslos sentrumsgater. Gaten går fra St. Olavs plass til Karl Johans gate. Gaten gikk tidligere helt til Fridtjof Nansens plass, men denne søndre delen fikk navnet Roald Amundsens gate da Amundsens tidligere gate fikk navnet Olav Vs gate.

I Universitetsgata 13 ligger Nasjonalgalleriet og i nr. 20–24 ligger Norlis bokhandel. På den andre siden av gaten ligger bygningene som har gitt gaten navn, Universitetet i Oslo, med adresse Karl Johans gate 47. Studentene i Oslo kjøpte og bygde Universitetsgata 26 etter innsamling som pågikk i 1850-årene. Bygningen med to etasjer og høy kjeller stod ferdig i 1871. Den ble tegnet av den svenske arkitekten Victor Emil Langlet, som også tegnet Stortingsbygningen. Festsalen ble tatt i bruk allerede ved universitetets 50-årsjubileum i 1861. Fra 1879–1894 holdt Deichmanske bibliotek til i loftsetasjen.

## Se også
* Karl Johan-kvartalet

## Litteratur
* 

## Eksterne lenker
*
Bjarne Iversen

**Bjarne William Iversen** (født 2. oktober 1912 i Vestre Aker, død 7. september 1999 i Nittedal) var en norsk langrennsløper som konkurrerte på 1930-tallet. Han representerte BUL.

## Meritter
* VM 1935
** Sølv på 4 x 10&nbsp;km stafett
** 6.-plass på 18&nbsp;km
* OL 1936
** Sølv på 4 x 10&nbsp;km stafett

## Referanser


## Eksterne lenker
*
British Union of Fascists

**British Union of Fascists** (BUF), også kjent som *[[svartskjortene]]*, var et britisk fascistisk parti grunnlagt i 1932 av sir Oswald Mosley. Som navnet tilsier var partiet en samling av flere ulike indre fascistiske grupperinger. Partiet opptrådte svært voldelig og antisemittisk i perioden 1934–1935. 

Mosley tok særlig etter Benito Mussolini i Italia, både med hensyn til hvordan partiet ble bygget opp og med hensyn til uniformering, hvilket innebar de svarte skjortene. De marsjerte i gatene slik SA gjorde i Tyskland, og deres hymne var en tilpasset versjon av Horst Wessel sangen.

Partiet var anti-parlamentarisk og ønsket å erstattet de demokratiske organene med utpekte representanter for de ulike deler av samfunnslivet som i den italienske korporativismen.

4. oktober 1936 hadde BUF planlagt å marsjere fra Royal Mint Street gjennom Londons East End. Dette hadde partiet gjort tidligere, på tross av at det ble oppfattet som en sterk provokasjon mot beboerne i området som var jøder og arbeidere som i hovedsak stemte på Labour, det britiske arbeiderpartiet. Da marsjen startet, møtte deltakerne snart motdemonstranter som jaget fascistene. Dette tilbakeslaget viste seg å bli et vendepunkt, og etter slaget ved Cable Street forsvant mange av medlemmene. Partiet ble forbudt i 1940.

## Referanser


## Eksterne lenker
*
Almeida Theatre

**Almeida Theatre** er et teater i Highbury i bydelen Islington i London. Repertoaret har siden åpninga i 1980 bestått av stykker av ledende dramatikere, britiske og utenlandske, gamle og nye. Almeida har vunnet ry for sin høye kvalitet både på regissører og skuespillere, og forestillingene går for fulle hus. 

Teateret ble grunnlagt av Pierre Audi som et ikke-kommersielt teater i et nedlagt lager i 1980. Bygningen er bygd i 1837 og tilhørte opprinnelig Islington Literary and Scientific Institution. Seinere har den tjent både som music hall og som lokale for Frelsesarmeen. Første oppsetning var Howard Barkers *Scenes from an Execution* med Glenda Jackson.

I 1990 tok Ian McDiarmid og regissøren Jonathan Kent over den kunstneriske ledelsen av teateret, og gjorde Almeida til et fast, fulltids teater. Etter en større oppussing og investeringer i scene og tekniske installasjoner gjenåpna teateret i 2002 med Michael Attenborough som sjef.

## Kjente oppsetninger
* *Scenes from an Execution* av Howard Barker med Glenda Jackson (1990)
* *[[Betrayal]]* av Harold Pinter med Martin Shaw (1991)
* *[[Medea]]* av Evripides (1992) 
*  *[[Moonlight]]* av Harold Pinter (1993) (1995)
* *[[Hamlet]]* av William Shakespeare med Ralph Fiennes, Francesca Annis, Tara Fitzgerald (1995)
* *[[Tartuffe]]*  av Molière (1996) 
* *[[Ivanov (Anton Tsjekhov)|Ivanov]]* av Anton Tsjekhov med Ralph Fiennes (1997)
* *[[The Iceman Cometh]]* av Eugene O'Neill med Kevin Spacey (1998)
* *[[Stormen]]* av William Shakespeare (2000)
* *[[The Goat, or Who is Sylvia?]]* av Edward Albee (2004)
* *[[Hedda Gabler]]* av Henrik Ibsen (2005)
* *[[Richard III]]* av William Shakespeare med Ralph Fiennes, Vanessa Redgrave (2016)
* *[[Hamlet]]* av William Shakespeare med Andrew Scott (2017)

## Eksterne lenker
* Hjemmeside
John Berger (langrennsløper)

**John Filip Berger** (født 31. juli 1909 i Överluleå, død 12. januar 2002 i Stockholm) var en svensk langrennsløper som konkurrerte på 1930-tallet. Han representerte Jokkmokks Skidklubb.

Han var med på det svenske laget som vant bronse under Vinter-OL 1936 i Garmisch-Partenkirchen, sammen med Erik Larsson, Arthur Häggblad og Martin Matsbo. Berger gikk første etappe, og både han og finske Sulo Nurmela falt. Dette gjorde at Norge ledet med et minutt ved første veksling. Finland vant til slutt stafetten foran Norge.

## Meritter
* Vinter-OL 1936 
** Bronse på 4 x 10&nbsp;km stafett
* SM 1936
** Gull på 3 x 10&nbsp;km stafett

## Referanser


## Eksterne lenker
* 
* Sports Illustrated medaljeoversikt for Sverige (1924–2002)
John Berger

**John Berger** er navnet til flere personer:

* John Berger (langrennsløper) (1909–2002), svensk langrennsløper
* John Berger (forfatter) (1926–2017), engelsk forfatter og maler